|  |  |  |
| --- | --- | --- |
|  | **Интегриран проект „Българските общини работят заедно за подобряване на качеството на атмосферния въздух”  по Програма LIFE на Европейския съюз LIFE17 IPE/BG/000012 - LIFE IP CLEAN AIR**  [**www.lifeipcleanair.eu**](http://www.lifeipcleanair.eu) |  |

**ПРИЛОЖЕНИЕ №5**

**ДОГОВОР ПО ОБРАЗЕЦ А2**

**ДОГОВОР**

Днес, ………………………….в гр. ................ между ОБЩИНА.............,със седалище и адрес на управление гр. .........., ул. .........№ ......., ЕИК ................, представлявана от кмета ....................., наричан/а по-нататък „**ВЪЗЛОЖИТЕЛ“**, от една страна

и

……………………………………………………………………………………………………

……………………………………………………………………………………………………

*[трите имена, ЕГН, л. к. № и дата на издаване]*

с адрес:…………………………………………………………………………………………,

наричан/а по-нататък **„КРАЕН БЕНЕФИЦИЕНТ“**, от друга страна,

се сключи настоящият договор за следното:

**I.** **ПРЕДМЕТ НА ДОГОВОРА**

Чл. 1. В изпълнение на Интегрирания проект “ Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“ (*наричан по-долу „Проекта“*), ВЪЗЛОЖИТЕЛЯТ ще извърши безвъзмездно:

1.1. доставката, внасянето на мястото на монтажа и монтажа на ново отоплително оборудване: ...................... (*посочва се вида и количеството на оборудването*) в следния недвижим имот, собственост на КРАЙНИЯ БЕНЕФИЦИЕНТ по Проекта: жилищна сграда, с адрес: ...…….................., наричана по-долу „Имота“.

1.2. демонтажа на съществуващото в Имота старо отоплително оборудване, работещо с твърдо гориво ....................................................................................................... *(посочва се вида - котел/печка на дърва и/или въглища, друго)* и предаването му от КРАЙНИЯ БЕНЕФИЦИЕНТ на лице, посочено от Възложителя за изнасянето му от Имота с цел предаване впоследствие за рециклиране.

1.3. осигуряване на петгодишна гаранция и гаранционен сервиз на доставеното и монтирано ново отоплително оборудване по т.1.1, при условие на спазване от страна на КРАЙНИЯ БЕНЕФИЦИЕНТ на изискванията за правилна експлоатация и поддръжка и за годишен технически профилактичен преглед и профилактика на новото отоплително оборудване, посочени в настоящия договор;

1.4. годишния технически профилактичен преглед и профилактика на доставеното ново отоплително оборудване – еднократно в периода след първия отоплителен сезон и преди втория отоплителен сезон, считано от доставката и монтажа на оборудването;

1.5. предоставяне на инструкции за експлоатация и поддръжка на новото отоплително оборудване на български език, заедно с доставката на новото отоплително оборудване;

1.6. обучение на КРАЙНИЯ БЕНЕФИЦИЕНТ на място при доставката и монтажа на новото отоплително оборудване за неговата експлоатация и поддръжка;

Чл. 2. (1) ВЪЗЛОЖИТЕЛЯТ предоставя оборудването и услугите по чл. 1 при условията на настоящия договор. Неразделна част от договора са:

2.1. Приложение № 1 – Приемо-предавателен протокол за доставката и монтажа на новото отоплително оборудване по чл.1. Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна - представител на лицето, определено от ВЪЗЛОЖИТЕЛЯ за доставката и монтажа на новото отоплително оборудване;

2.2. Приложение № 2 – Приемо-предавателен протокол за демонтажа и предаването на старото отоплително оборудване. Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна – от представител на лицето, определено от ВЪЗЛОЖИТЕЛЯ за демонтажа на старото отоплително оборудване, изнасянето му от Имота с цел предаване впоследствие за по-нататъшно рециклиране;

2.3. Приложение № 3 – Приемо-предавателен протокол, удостоверяващ извършването на годишния технически профилактичен преглед и профилактика по чл.1, т.1.4.Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна – от представител на лицето, определено от ВЪЗЛОЖИТЕЛЯ за доставката и монтажа на новото отоплително оборудване.

(2) С подписването на настоящия договор КРАЙНИЯТ БЕНЕФИЦИЕНТ удостоверява, че е запознат със съдържанието му и приложенията към него, изразява съгласие с тях, и се задължава да изпълнява произтичащите от тях задължения.

(3) С подписването на настоящия договор КРАЙНИЯТ БЕНЕФИЦИЕНТ декларира, че изразява съгласие ВЪЗЛОЖИТЕЛЯТ да извърши необходимите технически дейности в имота по чл. 1, свързани с доставката и монтажа на новото отоплително оборудване, демонтажа на старото отоплително оборудване и еднократния годишен технически профилактичен преглед и профилактика на доставеното ново отоплително оборудване.

**II.** **СРОКОВЕ**

Чл. 3. (1) Крайният срок за изпълнение на дейностите и услугите по чл.1, т.1.1, т.1.2, т.1.5, т.1.6. и т.1.7. от договора е … г., като изпълнението е между края и началото на отоплителния сезон. За целите на настоящия договор за начало на отоплителния сезон се счита 15 октомври, а за край на отоплителния сезон – 31 март.

(2) Възложителят извършва необходимата организация, така, че КРАЙНИЯТ БЕНЕФИЦИЕНТ да бъде информиран за предстоящата доставка и монтаж на оборудването по чл.1 и демонтажа на старото отоплително оборудване най-малко четиринадесет дни преди това и за уточняване на времето, когато ще бъдат извършени демонтажа и изнасянето на старото отоплително оборудване и доставката и монтажа на новото отоплително оборудване и обучението за експлоатацията и поддръжката на последното.

(3) Крайният срок за изпълнение на дейностите от КРАЙНИЯТ БЕНЕФИЦИЕНТ, отнасящи се до строително-монтажните работи по вътрешната газова инсталация в Имота по чл.5, т.5.8, б)в е 30 календарни дни след края на отоплителния сезон, посочен в ал.1.

**III. ПРАВА И ЗАДЪЛЖЕНИЯ НА КРАЙНИЯ БЕНЕФИЦИЕНТ**

Чл. 4. КРАЙНИЯТ БЕНЕФИЦИЕНТ има право:

4.1. да получи безвъзмездно отоплителното оборудване по чл.1 и да го ползва за отопление на Имота и услугите по чл.1;

4.2. да получи безвъзмездно услугите по чл.1;

4.3. да получи безвъзмездноправото на собственост върху предоставеното му ново отоплително оборудване по чл.1 след изтичане на пет години от доставката и монтажа му в Имота. Правото на собственост се прехвърля след изтичане на петгодишния срок автоматично по силата на настоящия договор, при условие, че текущият контрол по чл.7, т. 7.2. не е установил нарушения на условията по договора от страна на КРАЙНИЯ БЕНЕФИЦИЕНТ;

4.4.при възникнала нужда да се обръща към лицата, които са определени от Възложителя да извършват гаранционното обслужване по чл.1, т.1.3.

Чл. 5. КРАЙНИЯТ БЕНЕФИЦИЕНТ се задължава:

5.1. да стопанисва с грижата на добър стопанин и да осъществява поддръжката и експлоатацията на оборудването по чл.1 в съответствие с инструкциите за експлоатация и поддръжка, да опазва предоставеното му ново отоплително оборудване по чл.1 и да осъществява за своя сметка годишния технически профилактичен преглед и профилактика, с изключение на случая по чл.1, т.1.4.

5.2. да оказва съдействие на лица, посочени от ВЪЗЛОЖИТЕЛЯ като предоставя физически достъп до жилищното помещение/я: за демонтаж и изнасяне на старото отоплително оборудване от Имота, внасяне в Имота и монтиране на новото отоплително оборудване по чл.1 и при необходимост - за предварителен оглед за целите на демонтажа на старото и за доставката и монтажа на новото отоплително оборудване;

5.3. да оказва съдействие на представители на ВЪЗЛОЖИТЕЛЯ при извършването на текущ контрол по чл. 7, т. 7.2 като предоставя физически достъп до жилищното помещение/я в Имота, където е монтирано оборудването по чл. 1 по време на 5 (пет) години от подписването на договора;

5.4. да предаде безвъзмездно на лица, посочени от Възложителя, старото отоплително оборудване на дърва и/или въглища по чл.1, т.1.2, което КРАЙНИЯТ БЕНЕФИЦИЕНТ е използвал за отопление на Имота до доставката и монтажа на новото отоплително оборудване по чл.1;

5.5. до прехвърляне на собствеността на отоплителното оборудване на КРАЙНИЯ БЕНЕФИЦИЕНТ, при поискване от Възложителя КРАЙНИЯТ БЕНЕФИЦИЕНТ да му предоставя информация относно разход на гориво за новото отоплително оборудване, топлинен комфорт, повреди и като цяло мнението си относно новия начин на отопление, както и да популяризира Проекта сред други хора;

5.6. до прехвърляне на собствеността на отоплителното оборудване от ВЪЗЛОЖИТЕЛЯ на КРАЙНИЯ БЕНЕФИЦИЕНТ, в случай на прехвърляне на собственост върху Имота КРАЙНИЯТ БЕНЕФИЦИЕНТ да уведоми Възложителя, като прехвърлянето на собствеността върху Имота да влезе в сила след подписването от новия собственик на Договор с общината, идентичен с настоящия договор;

5.7. да не използва за отопление на Имота дърва и/или въглища след доставката и монтажа на новото отоплително оборудване по чл.1.

5.8. да извърши следните дейности, свързани с газификацията на Имота:

а) подписване на договор с газоразпределителното дружество за доставка на природен газ и заплащане на цена за присъединяване към газопреносната мрежа по тарифата, определена от Държавната комисия за енергийно и водно регулиране;

б) строително – монтажните работи, свързани с инсталацията, с изключение на доставката и монтажа на новото отоплително оборудване по чл.1;

в) изпитване и издаване на акт за първоначален технически преглед от техническия надзор за въвеждане в експлоатация на газовото оборудване.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6. ВЪЗЛОЖИТЕЛЯТ се задължава:

1. да организира за своя сметка: доставката и монтажа на новото отоплително оборудване по чл.1 в Имота на КРАЙНИЯ БЕНЕФИЦИЕНТ и предоставянето на КРАЙНИЯ БЕНЕФИЦИЕНТ на услугите, посочени в чл.1 .

6.2. по силата на настоящия договор предоставя на КРАЙНИЯ БЕНЕФИЦИЕНТ безвъзмездно правото на собственост върху новото отоплително оборудване по чл.1 след изтичане на пет години от подписването на Приемо-предавателен протокол за доставката и монтажа на новото отоплително оборудване. Правото на собственост се прехвърля автоматично по силата на настоящия договор.

6.3. да организира координацията на дейностите по демонтажа и изнасянето от Имота на старото отоплително оборудване и доставката и монтажа на новото отоплително оборудване по начин, който да следва техническата последователност на действията и същевременно да не създава неудобства на КРАЙНИЯ БЕНЕФИЦИЕНТ по съхраняване на старото отоплително оборудване и изнасянето му от Имота.

Чл.7. ВЪЗЛОЖИТЕЛЯТ има право:

7.1.Да получава информация за хода на изпълнението на дейностите и услугите по чл.1;

7.2.Чрез посочени от него представители да осъществява текущ контрол по изпълнението на условията на настоящия договор от страна на КРАЙНИЯ БЕНЕФИЦИЕНТ в срок от пет години от доставката и монтажа на новото отоплително оборудване.

**V. САНКЦИИ И ПРЕКРАТЯВАНЕ**

Чл. 8. В случай на неизпълнение на задълженията по чл. 5. т. 5.1 и т. 5.3. от страна на КРАЙНИЯ БЕНЕФИЦИЕНТ, констатирано с протокол от лицата по чл. 7, т. 7.2, КРАЙНИЯТ БЕНЕФИЦИЕНТ дължи на ВЪЗЛОЖИТЕЛЯ възстановяване на пълния размер на разходите за доставката и услугите по чл.1.

Чл. 9. Настоящият договор може да бъде прекратен:

9.1.По взаимно съгласие;

9.2.Едностранно, с писмено уведомяване от ВЪЗЛОЖИТЕЛЯ или КРАЙНИЯ БЕНЕФИЦИЕНТ при установяване на неизпълнение на договора.

**VI. ОБЩИ РАЗПОРЕДБИ**

Чл. 10. Страните се задължават да изпълняват добросъвестно правата и задълженията си по настоящия договор.

Чл. 11. Изменения и допълнения на настоящия договор са допустими, ако са уговорени писмено между страните с допълнителни споразумения, които са неразделна част от договора.

**ВЪЗЛОЖИТЕЛ: КРАЕН БЕНЕФИЦИЕНТ:**

(подпис) (подпис)

**Приложение № 1: Образец на приемо-предавателен протокол за доставка и монтаж на ново отоплително оборудване**

**Приемо-предавателен протокол**

**за**

**доставка и монтаж на ново отоплително оборудване**

**Днес, ...................... г., в град ................., община ................., в изпълнение на Договора от ........г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че КРАЙНИЯТ БЕНЕФИЦИЕНТ по договора ...........................(*попълват се трите имена*) е получил безвъзмездно:**

1.1. доставка, внасянето на мястото на монтажа и монтажа на ново отоплително оборудване: ...................... (*посочва се вида и количеството на отоплителното оборудване*) в следния недвижим имот, собственост на КРАЙНИЯ БЕНЕФИЦИЕНТ по Проекта: жилищна сграда, с адрес: …….................., наричана по-долу „Имота“.

1.2.документ за петгодишна гаранция и гаранционен сервиз на доставеното и монтирано ново отоплително оборудване по горната т.1.1, считано от датата на доставката и монтажа му;

1.3. инструкции за експлоатация и поддръжка на новото отоплително оборудване на български език;

1.4. обучение на място при доставката и монтажа на новото отоплително оборудване за неговата експлоатация и поддръжка.

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

**(име и подпис) (име и подпис)**

**Приложение № 2 – Приемо-предавателен протокол за предаване на старо отоплително оборудване.**

**Приемо-предавателен протокол**

**за**

**предаване на старо отоплително оборудване**

**Днес, ...................... г., в град ................., община ................., в изпълнение на Договора от ........г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че КРАЙНИЯТ БЕНЕФИЦИЕНТ по договора ...........................(*попълват се трите имена*) е предал безвъзмездно** съществуващото в Имота старо отоплително оборудване, работещо с твърдо гориво .................. *(посочва се вида - котел/печка на дърва и/или въглища)* за изнасянето му от Имота с цел предаване впоследствие за рециклиране на ........................... (*попълват се трите имена на представителя на лицето, определено от Възложителя за демонтажа и изнасянето от Имота на старото отоплително оборудване*).

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

**(име и подпис) (име и подпис)**

**Приложение № 3 – Приемо-предавателен протокол, удостоверяващ извършването на годишния технически профилактичен преглед и профилактика**

**Приемо-предавателен протокол**

**за**

**извършен годишен технически профилактичен**

**преглед и профилактика**

Днес, ...................... г., в град ................., община ................., в изпълнение на Договора от ........г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че е извършен годишен технически преглед и профилактика на доставеното ново отоплително оборудване .........................................*(посочва се вида на отоплителното оборудване)* в Имота, намиращ се на адрес: .....................................................

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

**(име и подпис) (име и подпис)**